NaiveNeuron/SloPal huggingface dataset:
Danko, Andrej, predseda NR SR (2019-03-27):
Vážení páni poslanci a panie poslankyne, pokračujeme prvým čítaním o návrhu poslancov Gröhlinga a Pavelku na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve, školskej samospráve a o zmene a doplnení niektorých zákonov v znení neskorších predpisov a ktorým sa menia niektoré zákony. Návrh zákona má parlamentnú tlač 1383, návrh na jeho pridelenie na prerokovanie výborom je v rozhodnutí č. 1457. Dávam slovo Branislavovi Gröhlingovi, poslancovi Branislavovi Gröhlingovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Branislava Gröhlinga a Radoslava Pavelku na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 1383.)
Šimečka, Michal, podpredseda NR SR (2024-06-27):
Ďakujem. Pani poslankyňa Nash, nech sa páči.
Bittó Cigániková, Jana, poslankyňa NR SR (2023-06-21):
Ďakujem za slovo. Poviem vám pár slov teda k návrhu zákonu, ktorým sa mení zákon č. 581/2004 Z. z. o zdravotných poisťovniach. Cieľom návrhu je zmena tej regulácie zisku zdravotných poisťovní na základe kritérií kvality, ktoré budú reflektovať najmä na kľúčové priority štátnej zdravotnej politiky a budú stanovené tak, aby pokrývali najpálčivejšie problémy slovenského zdravotníctva a pacientov. Bližšie poviem v rozprave, aby ste na mňa mohli reagovať, preto si dovolím teraz poprosiť predsedajúceho, nech, nech pokračuje, nech spustí diskusiu a v nej sa hlásim do rozpravy ako prvá. Ďakujem pekne.
Jurinová, Erika, podpredsedníčka NR SR (2013-11-26):
Pán poslanec Hudacký.
Blanár, Juraj, podpredseda NR SR (2023-05-24):
Pán poslanec Matovič, môžete reagovať na faktické poznámky.
Petrík, Simona, poslankyňa NR SR (2019-09-17):
Ďakujem. Ja by som, pán poslanec, reagovala na tie škôlky, keď ste hovorili o tom, že teraz tie samosprávy naťahujú ruky smerom k vláde a vy sa tvárite, že teda ako, že ste im pomohli s nejakými projektami. Ja si myslím osobne, takto to urobili aj v Nemecku, kde majú garanciu miesta v škôlke od jeden a pol roka. Povedzte mi, ako je možné, že im sa to podarilo. Dobre, mne je jasné, že nemecká ekonomika je inde ako naša. Ale tam ide o tú vôľu, o to, že to tu chceme urobiť. A vy na jednej strane, vy hádžete zodpovednosť na tie mestá a obce a naopak, mestá a obce kričia, že nemajú peniaze. Ale tu ide o to, tu ide o súčinnosť vlády a obcí a miest, aby ste im v tom pomohli. Sú rôzne spôsoby, nemusia to byť len finančné spôsoby, tie, ktoré ste doteraz ponúkali, ako sú rôzne výzvy, ktoré napríklad častokrát postačovali iba na to, aby sa tá škôlka vybudovala, ale už potom, že kto ju bude prevádzkovať a za čo, to sa už neriešilo v tejto výzve. Prípadne Bratislavský kraj, ktorý má najväčšie problémy s umiestňovaním, bol vynechaný z niektorých výziev. Skrátka tam sú iné spôsoby, akým môžte pomôcť samosprávam, či už je to iný spôsob prerozdeľovania podielových daní, alebo vytvorenie napríklad detských skupín v zákone. Čiže legislatívne upraviť vytvorenie detských skupín, čo je jednoduchšie vytváranie akýchkoľvek foriem, malých foriem starostlivosti o deti, aby tie obce mali rozviazanejšie ruky pri tvorbe týchto miest. Alebo sú to dohody s cirkevnými a inými súkromnými materskými školami, ktoré sú zapísané v sieti škôl a predškolských zariadení. Skrátka tých možností je ix, ypsilon, len je to potrebné chcieť a vy si stále dookola proste prehadzujete tento horúci zemiak, že teda škôlky ani sem, ani tam. Stále máme nedostatok miest v škôlkach. Dvanásť rokov sa už tu pomaly o tom, o tom bavíme. A viete, čo sa teraz stane? Že nedostatok miest v škôlkach sa premietne na nedostatok miest v základných školách. Už teraz sa to deje a mňa by zaujímalo, čo s tým chcete robiť. Ďakujem.
Ďuriš Nicholsonová, Lucia, poslankyňa NR SR (2017-02-07):
Ďakujem veľmi pekne. Pán predsedajúci, podľa § 24 ods. 5 rokovacieho poriadku na návrh troch poslaneckých klubov OĽANO, SaS, SME RODINA sťahujem tlač 322 z rokovania Národnej rady a presúvam ju na ďalšiu schôdzu. To je návrh novely zákona o pedagogických zamestnancoch a je to z toho dôvodu, že stále prebiehajú rokovania medzi jednotlivými poslaneckými klubmi. Ďakujem.
Bugár, Béla, podpredseda NR SR (2016-11-22):
Ďakujem pekne. Otváram rozpravu. A pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Dvaja páni poslanci. Končím možnosť sa prihlásiť ústne do rozpravy. Pán poslanec Heger, nech sa páči, máte slovo.
Hrnčiar, Andrej, podpredseda NR SR (2016-09-08):
Ďakujem. Pán poslanec Hrnko.
Sulík, Richard, predseda NR SR (2011-07-06):
Prosím, hlasujte teraz o tomto pozmeňovacom návrhu. (Hlasovanie.) Prítomných 146 poslancov, hlasovalo 78 za, 67 proti, 1 sa zdržal. Tento návrh bol schválený a správa bude vrátená na prepracovanie. Poprosím predsedu výboru pre hospodárstvo, výstavbu a dopravu pána poslanca Janiša, aby uviedol hlasovanie o návrhu uznesenia k Ročnej účtovnej závierke Fondu národného majetku za rok 2010 , tlač 381. Nech sa páči, máte slovo.
Kuffa, Štefan, poslanec NR SR (2020-05-14):
Viete, priatelia, ja vám to takto poviem, vám chýba sebareflexia. (Smiech v sále.) Vy druhým rozprávate, že zdržujú. (Smiech v sále a potlesk.) Presne tak. Ďakujem za potlesk. (Ruch v sále.) A smelo sa prihlásite. Načo ste sa prihlásili siedmi faktickými poznámkami a ste tuná rozprávali? Vy ste nezdržiavali? Len ten druhý, ktorý vystúpi, tak ten zdržiava, ale vy nezdržiavate. Vy ste tu samé múdre veci povedali. Úplne plnohodnotné, perfektné, ste nás poučili, ste vyriešili koronakrízu a tí všetci, ktorí ste neporozumeli tomu obsahu a posolstvu, ktoré som povedal, nech sa páči, môžem vám to dovysvetľovať. (Smiech v sále.) Sú tu porušované základné ľudské práva ľudí na Slovensku a dlhodobo. Dám ti nôž na krk – alebo podpíšeš, alebo ideš do lágeru na dva týždne. To je, prosím vás pekne, čo za voľba? To nie je nijaká voľba. Ideš do lágeru, na dva týždne ťa tam zavrem s infikovanými, vy sa tu všetci rehocete z toho, lebo ste to nezažili. Pýtajte sa tých ľudí, ktorí to zažili. A keď ťa vopchám s ďalšími troma, ktorí, o ktorých nevieš nič, cudzí ľudia, ktorí potenciálne naozaj môžu byť infikovaní, tak potom by ťa smiech veľmi rýchle prešiel. Môžte sa smiať, koľko chcete, ale v tejto veci neustúpim. Raz sa táto krajina bude hanbiť za tieto zákony, ktoré sme tuná prijímali, ktoré sú v rozpore s ľudskými právami, vôbec s etikou a vôbec s ľudskosťou ako takou. Tuná budete sladko rozprávať, že cez jaké appky budeme sledovať týchto ľudí. Kam pôjde ten človek? Pôjde domov? Pôjde medzi, ku svojim príbuzným, kde sú ďalší štyria-piati ľudia, alebo to bude mať nejaký byt, alebo nejaký dom. Aká je to voľba? Buď podpíšeš alebo ideš do lágru. To nie je nijaká voľba, to nie je nijaké slobodné rozhodnutie, to je jednoducho vynútené tu. (Ruch v sále.)
Pellegrini, Peter, predseda NR SR (2015-05-20):
Pán poslanec sa vyjadril, ďakujem. Končím možnosť prihlasovať sa. Venujeme sa tajnej voľbe, budeme pokračovať pri vyhlásení výsledkov. (Potlesk.) (Akt tajnej voľby.) Panie poslankyne, páni poslanci, (reakcia z pléna) pýtam sa, či každý poslanec využil svoje právo hlasovať. Ak nie, tak poprosím ešte, aby tak učinil. (Pokračuje akt tajnej voľby.)
Laurenčík, Milan, podpredseda NR SR (2020-07-14):
Prosím vás, zoberte mu slovo, to nie je procedurálny návrh. (Reakcie z pléna.) Ďakujem. Pán poslanec Peter Kremský, nech sa páči.
Grendel, Gábor, poslanec NR SR (2023-12-08):
Ďakujem pekne za slovo. Chcel by som sa zastať diplomatov, poznám ich naozaj veľa a viacerých, ktorí by nikdy v živote, nikdy nepovedali o diskusii v parlamente, že je to škriekanie. Ak sa menia zákony s pofidérnym úmyslom, je povinnosťou každého politika, ktorému ide o verejný záujem, sa proti tomu ohradiť. A poznám viacerých diplomatov, ktorí by mi dali za pravdu. Ak toto je pre niekoho škriekanie, som zvedavý, ako nazvete našu oprávnenú kritiku, ktorú prednesieme pri rušení špeciálnej prokuratúry. Lebo my sa ozveme. Pretože likvidácia spravodlivosti, ktorú tu chystáte buldozérom v skrátenom legislatívnom konaní, to je niečo tak nehorázne, že by sa za to každý diplomat hanbil. A vy to viete a viete, čo to vyvolá na medzinárodnej scéne medzi diplomatmi s tridsaťročnou skúsenosťou. Takže my sa ozveme a ak to má byť označené za škriekanie, tak ja sa k tomu škriekaniu hrdo hlásim. (Potlesk.)
Tabák, Romana, poslankyňa NR SR (2021-02-26):
Príjemné doobedie vám prajem. Ďakujem za slovo, pán predsedajúci. Vážené poslankyne, vážení poslanci, v zmysle rozhodnutia predsedu Národnej rady č. 424 podávam správu o výsledku prerokovanie uvedeného materiálu vo výboroch. Predseda Národnej rady uvedeným rozhodnutím pridelil materiál na prerokovanie výboru pre európske záležitosti a výboru pre financie a rozpočet. Oba výbory tlač prerokovali a neprijali žiadne uznesenie, nakoľko návrh uznesenia nezískal súhlas nadpolovičnej väčšiny prítomných členov. Navrhujem, aby sme rokovali o návrhu uznesenia tak, ako ho navrhli predkladatelia. Pán predsedajúci, otvorte, prosím, rozpravu.
Pellegrini, Peter, predseda NR SR (2024-02-08):
Pán poslanec má námietku, preto budeme hlasovať o námietke pána poslanca Galka. (Hlasovanie.) Prítomných 123, za 45, proti 73, zdržali sa 2, nehlasovali 3. Námietke pána poslanca Galka sme nevyhoveli.
O. Nachtmannová, poslankyňa: (2009-02-04):
A ešte by som sa rada zastavila na jednej veci. Povedal to už aj pán poslanec Halecký. Ide tu o komplexnú právnu úpravu. Doteraz to riešilo niekoľko zákonov, ale vždy len parciálne v oblasti odborného školstva. Ukázalo sa to ako neefektívne. Dokázala to prax. Sú výrazne otvorené nožnice medzi určitými profesiami. Mám na mysli ich nadbytočnosť a nedostatkovosť. Aj v období hospodárskej krízy sú profesie, ktoré sú nedostatkové, príp. špecifikované inak, ako si to vyžaduje prax. Je proste potrebné plánovať potreby vzdelávania pre každý odbor, v akom časovom horizonte majú byť, je potrebné špecifikovať požiadavky na charakteristiky jednotlivých prác. A o tomto návrh zákona o odbornom vzdelávaní hovorí. Ďakujem za pozornosť.
Glváč, Martin, podpredseda NR SR (2018-06-15):
Ďakujem. Ešte predtým, ako otvorím rozpravu, tak mi dovoľte, aby som na balkóne privítal žiakov Základnej školy Pod papierňou v Bardejove. Vitajte! (Potlesk.) Dúfam, že ste to vy, lebo minule som dostal na papieri, že dôchodcov a boli tam študenti pani poslankyne Macháčkovej. Takže dovoľte, aby som otvoril rozpravu. Do rozpravy som dostal štyri písomné prihlášky. Za klub OĽANO pani poslankyňa Remišová a nasledujú pani poslankyňa Verešová, Baránik a Dostál. Pani poslankyňa, nech sa páči.
Hrnčiar, Andrej, podpredseda NR SR (2017-12-05):
Pani poslankyňa Janíková.
Šeliga, Juraj, podpredseda NR SR (2021-02-05):
Prezentujme sa, prosím, a hlasujme. (Hlasovanie.) Prítomných 118, za 118, proti nikto, zdržal sa nikto, hlasovali všetci prítomní. Konštatujem, že sme schválili vládny návrh novely zákona č. 67/2020 Z. z. o niektorých mimoriadnych opatreniach vo finančnej oblasti. Ďakujem pekne. Ďalej budeme hlasovať v druhom čítaní o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich. Tento návrh prerokúvame v skrátenom legislatívnom konaní. Poprosím pána poslanca Dostála, ktorý je určený spravodajca ústavnoprávnym výborom, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , tlač 421.)
Hort, Milan, podpredseda NR SR (2010-10-20):
Ďakujem. Budeme hlasovať. Hlasujeme o procedurálnom návrhu, aby sa nepokračovalo v prerokúvaní tohto zákona v druhom čítaní. Prezentujeme sa a hlasujeme. (Hlasovanie.) Celkom prítomných 144 poslancov, za 65, proti 78, zdržal sa 1, hlasovali všetci. Návrh sme neschválili. Pán poslanec nech sa páči, navrhnite ďalšie hlasovanie.
Pročko, Jozef, poslanec NR SR (2023-06-27):
Tomáš, mňa zaujalo, keď si povedal, že nebudeš svoje deti učiť veciam, ktorým nerozumieš a že, že to nebudeš teda robiť. Ja som hlboko presvedčený, že ich nebudeš učiť jadrovú fyziku. Ale také ako sexuálne výchova určite s tými deťmi budeš komunikovať o tom. A je to veľmi citlivá téma. Ja som za to, aby sexuálna výchova bola na školách, ale aj mňa niektoré nové progresívne metódy výučby sexuálnej výchovy veľmi iritujú. A keď som videl aj tú učebnicu aj ja, tak sa mi prevrátili panenky. Takže verím, že sa zhodneme na to, že tá sexuálna výchova by mala byť zdravá a normálna. Nemala by byť ovplyvnená, či už je to LGBT propaganda, či je to už kresťanská propaganda, žiadnou propagandou. Ale to, čo tam je, to čo tam, čo sa tam deje a čo ja tam vidím, tak prečo by si nemohol rodič, rodič vybrať či chce, aby mu učili propagandu, s ktorou on nesúhlasí. Čo je na tom, čo je na tom, Tomáš, zlé. Keď si chceš ty svoje deti vychovávať na základe toho, čo si ty získal zo skúseností, čo si ty získal od svojich rodičov, čo si ty získal na základe vedomostí, tak prečo ti majú deti učiť sexuálnu výchovu tomu, čo nesúhlasíš ty. Si liberál, to znamená, že keby si dal decko do, do školy, kde sú moslimovia, tak ti budú učiť, že zákon šaría je v poriadku. To chceš? To by si chcel? Ešte raz, Tomáš, nechajme rozhodnúť rodičov, ktorí si myslia, ktorí si myslia, že deti by mali vychovávať ako chcú oni. To je liberálne, to je liberálne. (Potlesk.)
Kollár, Boris, predseda NR SR (2022-09-20):
Prosím, prezentujme sa hlasujeme. (Hlasovanie.) Prítomných 147 poslancov, za 107, proti 7, zdržalo sa 33. Konštatujem, že sme tento návrh schválili. Teraz budeme hlasovať o bode 14 schváleného bodu programu, ktorým je druhé čítanie o vládnom návrhu zákona, ktorým sa mení a dopĺňa zákon č. 305/2013 o elektronickej podobe výkonu pôsobnosti orgánov verejnej moci, tlač 1037. Spoločným spravodajcom je člen výboru pre verejnú správu a regionálny rozvoj poslanec Peter Dobeš. Prosím ho, aby uvádzal hlasovanie. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 1037.]
Viskupič, Marián, poslanec NR SR (2023-06-14):
Ďakujem pekne za slovo. No, kolega Jaro Naď spomenul zase SaS-ku, že sme rozpočtovo nezodpovední pri tých dôchodkoch, skúsim veľmi rýchlo vysvetliť. No posledné tri novoročné zvýšenia dôchodkov v roku ´21 boli o 2,6, v roku ´22 o 1,3, v roku ´23 o 11,8 % a dostali dôchodok z roku 2020 celkovo o 16 % vyššie. Ale táto práve schválená valorizácia, ktorú sme podporili, áno, podporili a stojíme si za tým, o 10,6 % zdvihne dôchodok, z toho roku 2020 o 29 % dokopy. No, čiže čo z toho vyplýva? Vyplýva z toho to, že inflácia od ´20 do polroku teraz je rovnakých 29 %. Čiže jednoducho áno, my sme za to obdobie teraz dorovnali dôchodcom ich infláciu. Jednoducho stojí to veľa peňazí, samozrejme, ale jednoducho tuto sme sa SaS-ka rozhodli to podporiť, pretože ak nejakej skupine treba pomáhať, ak nejaká skupina to má ťažké, ak pre nejakú skupinu tie potravinové, zvýšenia potravinovej inflácie sú veľmi, veľmi náročné, tak sú to dôchodcovia. Takže áno, tu sme sa rozhodli dôchodcov podporiť a na to konto, samozrejme, zasa, keďže sme rozpočtovo zodpovedná strana, iks ďalších rôznych zákonov, rôzne päťstovky, rôzne za účasť na voľbách, nepodporíme, pretože tam to skutočne nepovažujeme za zmysluplné. Ale teda dorovnať dôchodcom tú infláciu, to sme považovali za zodpovedné. Je to náročné pre verejné financie, súhlasím, ale je to to, čo asi si, myslím si, že dôchodcovia zaslúžia, pretože to, čo tu my dnes žijeme, ono to nejak tak trochu oni vybudovali. Ďakujem.
B. Bugár, podpredseda NR SR: (2004-01-22):
Takže, nech sa páči, zapnite mikrofón pani poslankyni Bollovej, chce reagovať na faktickú poznámku. (Reakcia z pléna.) No ja viem, však hľadajú vás, lebo ste sa nezapli, to znamená, že oni vás musia nájsť v zozname a zapnúť. Už máte, nech sa páči. D. Bollová, poslankyňa: Ďakujem veľmi pekne, pán podpredseda, ospravedlňujem sa, nebudem zdôvodňovať, prečo som sa prihlásila neskoro. Reagujem len na pána kolegu Banáša. Som veľmi rada, že ste niektoré tie moje dôvody uznali. Som rada, že hovoríte o tom, že tú ochranu vojakov treba zabezpečiť. Pán Banáš, vy si myslíte, že tých 25 ľudí tam ochráni tú našu jednotku, ak by trebárs tam prišlo k bombardovaniu? Ja si to nemyslím. Ale o tom nebudem s vami polemizovať. Najviac ma zaujala vaša poznámočka, také metaforické vyjadrenie o tom, že Saddám Husajn je zbraň hromadného ničenia. Musím sa nad tým pousmiať, všakáno, o to vôbec nešlo. Ďakujem, to je všetko.
Paška, Pavol, predseda NR SR (2012-05-04):
Pán poslanec Baláž.
P. Frešo, poslanec: (2007-09-04):
V prvom rade chcem poznamenať, že pani ministerka Tomanová, čo sa týka toho nechutného klientelistického škandálu, zareagovala ako úplne posledná, kde do poslednej chvíle obraňovala svojho bývalého zamestnávateľa, kde tvrdila, že všetko vyšetrí a je v poriadku, že za to môžu médiá a že popodáva trestné oznámenia. Až keď to všetko prasklo a čierne na bielom sme si prečítali dokumenty, že naozaj dala najvyššiu dotáciu v konkrétnej tranži tomu, kto je dlžný ešte aj daňovému úradu, to, čo si mohla jedným telefonátom zistiť, ale trvalo jej to dva týždne, až keď to všetko prasklo, tak začala konať. A v tomto je istá paralela, pán poslanec, aj s vami. Podobne bol aj váš prípad, až keď všetko prasklo so spomínaným zlatým jeleňom, tak ste po asi dosť ťažkom rozhovore s pánom premiérom usúdili, že funkciu opúšťate. Budem veľmi spokojný, ak pani ministerka Tomanová si z tejto paralely zoberie príklad. Ďakujem pekne.
Šeliga, Juraj, podpredseda NR SR (2021-04-30):
Dobre, dobre, nech sa páči.
Mikloško, Jozef, poslanec NR SR (2014-05-29):
Ďakujem veľmi pekne, pán minister, aj za vašu odpoveď, ktorá bola pokojná, na úrovni. To, že ľudia majú strach, že ich vyhodia z práce, to cítime denne všade. Viete, to nielen v RTVS, ale všade pri vyhadzovaní je určitá postupnosť – napomenutie písomné a neviem aké. Tuná to urobili veľmi, by som povedal, rýchlo. Mám cit pre krivdu ľudí a vyjadrenie náhleho hnevu o 4.30 ráno v strachu, po takej ‒ by som povedal ‒ sprostej krádeži, určite nebol profesionálny prístup, ale nezdalo sa mi to, že to bolo na okamžité vyhodenie, a že mal generálny prokurátor okamžite ex offo konať. Táto pani, pokiaľ viem, má k Rómom pozitívny vzťah. Bola nedávno na Gypsy feste 2013 na módnej šou. Tento rok ju už nezoberú, zrejme. Ja si myslím, že rasová diskriminácia, samozrejme, v televízii nemôže byť. Len dnes sa rasizmom nazýva všetko. Keď niekto poukáže na neprispôsobivých, na ich kriminalitu, na nezodpovedný prístup k výchove, využívanie sociálnych dávok na úkor detí, preplnené detské domovy s Rómami, je ich tam temer 90 %, tak okamžite sa stáva rasista. Čiže to je, myslím, by som povedal, vážna chyba. No, ja pochádzam od Jarovníc, nedávno som bol na pohrebe svojej tetky, ktorá mala 90 rokov. Zemiaky už nesadia roky rokúce, lebo ešte ako ich zasadia, hneď ich niekto vykope. Je tam týchto pánov neprispôsobivých dosť. Stalo sa päť rokov pred smrťou, že naraz jej pohrebné úspory, za bieleho dňa prišiel jeden pán neprispôsobivý a zobral jej pred očami celú obálku. Čo mala chudera robiť? Isteže, čo povedala, by ju tiež boli z RTVS hneď vyhodili. Pána našli, ale peniaze už boli preč. Čiže na obeť útočí, a tomu zločincovi v podstate sa nestane celkom nič... (Prerušenie vystúpenia časomerom.)
Šimečka, Michal, podpredseda NR SR (2024-06-14):
Ďakujem veľmi pekne. A dávam slovo pani poslankyni Petrík ako spravodajkyni, ktorú určil gestorský sociálny výbor.
Laššáková, Jana, podpredsedníčka NR SR (2013-01-31):
Pani podpredsedníčka chce reagovať. Nech sa páči.
Bugár, Béla, podpredseda NR SR (2016-11-23):
Prezentujme sa a hlasujme. (Hlasovanie.) Prítomných 146 poslancov, za 125, proti 21. Konštatujem, že vládny návrh zákona bol schválený . Nasleduje, ďakujem pekne, prvé čítanie, hlasovanie teda v prvom čítaní o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní (tlač 299). Pani poslankyňa Sárközy ako spravodajkyňa máte slovo. (Hlasovanie o vládnom návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov , tlač 299.)
Kollár, Boris, predseda NR SR (2021-10-26):
Bude reagovať na faktické pán poslanec Blanár, nech sa páči, pán podpredseda, máte slovo.
Drdul, Dominik, poslanec NR SR (2021-11-09):
Ďakujem za slovo. Pán predseda, kolegyne, kolegovia, v rozprave vystúpili traja poslanci. Pozmeňujúce a doplňujúce návrhy podali poslanci Hattas, ja a Baránik. Keďže pozmeňujúce návrhy boli v rozprave podané dnes, dajte, prosím, hlasovať o skrátení lehoty podľa § 83 ods. 4 rokovacieho poriadku na 24 hodín.
Paška, Pavol, predseda NR SR (2014-06-11):
Ďakujem pekne, pán poslanec. Pán poslanec Novotný je spravodajcom vášho návrhu.
Jarjabek, Dušan, poslanec NR SR (2015-12-11):
Ďakujem pekne, pán predsedajúci. Pán poslanec, trošku z iného súdku otázka v rámci vášho prejavu. Ja by som sa chcel spýtať, vy ste niečo spomínali ohľadne živej reťaze, ktorej ste sa zúčastnili. Ja som tomu celkom dobre nerozumel, keby ste boli taký láskavý mi povedať, to bola živá reťaz za Gabčíkovo alebo proti Gabčíkovu? A druhá vec, vy ste dnes proti gabčíkovskej priehrade alebo za? Ako to vlastne je? Boli ste za alebo proti? Alebo čo ste tým chceli povedať, tou živou reťazou, to ma zaujíma. Ďakujem za pozornosť.
Kaník, Ľudovít, poslanec NR SR (2013-12-18):
Nevidím žiaden dôvod na charakteristiku toho, že to je nejaké, štát silným spôsobom ide nejak represiou riešiť. Tu sa nič nepridáva do existujúcej represie, len sa zavádza to, že je vymožiteľná. Je predsa nenormálne, aby akákoľvek skupina ľudí bola nepostihnuteľná. A to je dnes reálny stav. V prípade maloletých, nie mladistvých, ale maloletých sa navrhuje, aby zodpovednosť za ne prevzali ich rodičia. Čo je úplne tiež prirodzené. Kto iný, ak nie rodičia majú prevziať tú zodpovednosť? A rokujeme o novele zákona o priestupkoch. Ťažko od toho očakávať nejakú koncepciu a nejaké mäkké riešenia. To treba, kolega Poliačik, od pána splnomocnenca pre rómske menšiny žiadať koncepciu. Toto je novela zákona o priestupkoch. Žiadna koncepcia v ňom nemôže byť. A summa summarum takýchto rečí ja už za tie desiatky rokov, že komplexné riešenia, to počúvame stále. Takže tak ako včera, keď som tu hovoril o Štefánikovi, ja len zopakujem jeden z jeho citátov, trošku parafrázovaný: Demokracia nie je len rozprávať, ale riešiť problémy. My ich neriešime. My ich neriešime, len o nich trošku pokecáme a zase sa nič nestane. Tak ich už riešme, lebo to je tá podstata, a nevyhovárajme sa ani na Kotlebu, ani na nikoho. Ja tieto isté veci rovnako vidím, rovnako navrhujem, rovnako predkladám už vyše 10 rokov, od čias, ako som bol minister minimálne. Takže sú to za tým len praktické a racionálne riešenia.
Hrnčiar, Andrej, podpredseda NR SR (2019-05-14):
Prosím prezentujme sa a hlasujme. (Hlasovanie) Prítomných 141, za 15, proti 24, zdržalo sa 102. Konštatujem, že sa Národná rada uzniesla, že nebude pokračovať v rokovaní o návrhu zákona. A ďalej budeme pokračovať hlasovaním o bode 60 programu, je to prvé čítanie o návrhu poslancov Laurenčíka, Dostála, Osuského na vydanie zákona, ktorým sa mení a dopĺňa zákon č. 131/2010 Z. z. o pohrebníctve (tlač 1414). Prosím spravodajcu z výboru pre zdravotníctvo Alana Suchánka, aby hlasovanie uviedol. (Hlasovanie o návrhu poslancov Národnej rady Slovenskej republiky Milana Laurenčíka, Ondreja Dostála a Petra Osuského na vydanie zákona, ktorým sa mení a dopĺňa zákon č. 131/2010 Z. z. o pohrebníctve , tlač 1414.)
Cigániková, Jana, poslankyňa NR SR (2018-03-23):
Ďakujem pekne. Rovnako ako kolega Martin Klus musím teda povedať, že škoda, škoda, že ste, vy ste hovorili, že nestihnete to, že máte málo času, a ja hovorím, že ste ho mali priveľa, lebo tak dobre ste začali, ale Martin veľa za mňa povedal, tak ja to urobím dneska inak, ja vás, pán Kotleba, dneska pochválim. A pochválim vás preto, lebo jednak dúfam, že vám tým odlákam nejakých voličov, a jednak preto, lebo skutočne v tej časti, kde ste, to bolo až smiešne, jak ste tam čítali tie odseky, ktoré jednoducho táto akože nová vláda totálne odflákla a tá koalícia, ktorá teda tu ani len nepríde obhájiť a povedať k tomu ani slovo, tak ona si to normálne že Ctrl C, Ctrl V, presne jak ste hovorili, stredoškolák skopíruje a bolo to až úsmevné, keď tam akože sa vyjadrujú k roku 2016. Veľmi dobre to odzrkadľuje pripravenosť a ako, ako reálne vážne berú túto svoju úlohu. Takže ja vás, pán Kotleba, dneska pochválim za tú prvú časť vystúpenia a tam skončím. Ďakujem.
A. Belousovová, podpredsedníčka NR SR: (2008-09-17):
Chcem sa opýtať pána navrhovateľa, či chce zaujať stanovisko. Nie. Pani spravodajkyňa, chcete zaujať stanovisko? Takisto nie. Prerušujem rokovanie o tomto bode programu. Ďalej pristúpime k prvému čítaniu o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh zákona ste dostali ako tlač 755. Návrh na jeho pridelenie na prerokovanie výborom je v rozhodnutí č. 772. Teraz dávam slovo pánovi poslancovi Vladimírovi Jánošovi, aby návrh zákona uviedol. Nech sa páči, pán poslanec, máte slovo.
Kotleba, Marek, poslanec NR SR (2020-11-12):
Ďakujem za slovo. (Reakcia z pléna: „Matovičova robota.“ ) Dobre, pokoj. (Zaznenie gongu.) Dobre, ešte raz ďakujem za slovo... (Prerušenie vystúpenia predsedajúcim.)
Gyimesi, György, poslanec NR SR (2021-11-02):
Viete, pán poslanec Schlosár, ja som vás tu počúval a zopárkrát som zatvoril oči a predstavil som si vás v uniforme. A keď ste hovorili o tom, že Gyula Bárdos nemá problém a neváha zložiť vence, tak ja som si tam vtedy predstavil, že vy by ste nemali žiaden problém a neváhali by ste zabuchnúť za ktorýmkoľvek z nás dvere na peci. Toto je to gro z tohoto, čo ste tu dnes povedali, lebo toto, tá špina, toto svinstvo, čo ste tu narozprávali, tie hnusné klamstvá, sa, je tam rovná sa s tým, čo som vám teraz povedal, nemá to spoločné absolútne nič s nejakým kultivovaným vystúpením poslanca tohto parlamentu. Nehnevajte sa na mňa, toto bola žumpa!
Pčolinský, Peter, podpredseda NR SR (2023-03-16):
Ďakujem pekne. Poprosím rozpustiť diskusné krúžky, pani poslankyne, dosť vás počuť. Nasleduje otázka, zoberieme vám ministra vnútra teraz. Nasleduje otázka pani poslankyne Romane Tabák, Romany Tabák, ktorá je prítomná v sále. A otázka je na ministra vnútra a tá znie: „Vážený pán minister, prečo ministerstvo zrušilo BOJ-ku v roku 2021(Bezpečnostná operatívna jednotka). Najviac smrteľných prípadov za posledných sto rokov! Celkovo 56, z toho vo Vysokých Tatrách 24! Plánujete túto jednotku obnoviť? Ako chcete chrániť lyžiarov a snoubordistov? Prosím detailne vysvetliť.“
Jurinová, Erika, podpredsedníčka NR SR (2014-11-09):
Opäť, toto je faktická poznámka, mám skôr pocit.
Figeľ, Ján, podpredseda NR SR (2016-02-11):
Pavol Goga, nech sa páči.
Borec, Tomáš, minister spravodlivosti SR (2012-10-16):
Veľmi pekne ďakujem za slovo, pani predsedajúca. Vážené panie poslankyne, vážení páni poslanci, na rokovanie predkladám vládny návrh zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony, tlač 169. Účelom tohto návrhu zákona je transpozícia rámcového rozhodnutia č. 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi, ako aj transpozícia nadväzujúceho rámcového rozhodnutia Rady 2008/675/SVV z 24. júla 2008 o zohľadnení odsúdení v členských štátoch Európskej únie v novom trestnom konaní. Návrh zákona vytvára podmienky pre elektronickú výmenu informácií z registrov trestov medzi členskými štátmi Európskej únie prostredníctvom Európskeho informačného systému registrov trestov, ktorého technická aplikácia priamo vyplýva z rozhodnutia Rady, ktoré som citoval, zo 6. apríla 2009 o zriadení Európskeho informačného systému registrov trestov, tzv. ECRIS, podľa čl. 11 rámcového rozhodnutia č. 2009/315/SVV. Na tento účel návrh zákona vymedzuje základné postupy registra trestov týkajúce sa centrálnej evidencie odsúdených osôb podľa ich štátnej príslušnosti, žiadostí o zaslanie informácií o odsúdeniach medzi členskými štátmi Európskej únie a odpovedí na ne, vrátane podmienok ich použitia, ako aj možností uchovávania biometrických údajov osôb odsúdených v cudzine, ktoré budú zasielané registru trestov. Ďalšie čiastkové zmeny a doplnenia zákona o registri trestov sa týkajú rozšírenia povinnosti uchovávať údaje v registri trestov aj vo vzťahu k právnickým osobám, zavedenia integrovaných obslužných miest na podanie žiadosti o výpis z registra trestov, ako aj úpravy rozsahu poskytnutia informácie z registra trestov na účely vydania zbrojného preukazu a zbrojnej licencie v nadväznosti na nález Ústavného súdu Slovenskej republiky č. PL US 15/2006 z 20. mája 2009. Navrhované zmeny a doplnenia Trestného zákona a Trestného poriadku vyplývajú z požiadavky transpozície rámcového rozhodnutia Rady 2008/675/SVV. Účelom je zabezpečiť, aby právoplatné odsúdenia vynesené voči slovenským občanom súdmi iných členských štátov Európskej únie boli v trestnom konaní náležite zohľadnené, ak sa jedná o čin trestný aj podľa právneho poriadku Slovenskej republiky. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne aj v súlade s právom Európskych spoločenstiev a Európskej únie. Návrh zákona nemá vplyv na rozpočet verejnej správy, životné prostredie ani na informatizáciu spoločnosti, aj keď si myslím, že teda má. Návrh zákona má pozitívne sociálne vplyvy, ako aj pozitívny vplyv na podnikateľské prostredie, pretože zlepšuje prístup k službám registra trestov vďaka možnosti využitia integrovaných obslužných miest pri podávaní žiadosti o výpis z registra trestov. Návrh zákona bol predmetom riadneho pripomienkového konania, vláda Slovenskej republiky ho prerokovala a schválila na svojom rokovaní dňa 1. augusta 2012. Ďakujem pekne.
Ďuriš Nicholsonová, Lucia, podpredsedníčka NR SR (2018-10-24):
Teraz dávam slovo spoločnému spravodajcovi, ktorého určil ústavnoprávny výbor, pánovi poslancovi Nemkymu, aby informoval Národnú radu o výsledku rokovania, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Sulík, Richard, predseda NR SR (2010-12-15):
Vážené panie poslankyne, páni poslanci, poprosím vás dostaviť sa do rokovacej sály. Budeme pokračovať desiatym dňom 9. schôdze Národnej rady. (Pauza pre nedostatočný počet poslancov v rokovacej sále.) Vážené panie poslankyne, vážení páni poslanci, otváram desiaty rokovací deň 9. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci Juraj Blanár, Richard Raši, Ján Slota, Igor Štefanov a Anna Vitteková. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov . Vládny návrh zákona je pod tlačou 166. Návrh na jeho pridelenie na prerokovanie výborom je v rozhodnutí č. 163. Poprosím ministra hospodárstva Juraja Miškova, aby v zastúpení ministra obrany vládny návrh zákona uviedol, nech sa páči.
Gy. Juhász, poslanec: (2008-11-04):
Rokovací poriadok Národnej rady Slovenskej republiky v § 89 hovorí o skrátenom legislatívnom konaní. Už sme v tejto snemovni, aj moji predrečníci spomenuli a viackrát sme už počuli, ale nezaškodí si to zopakovať, aby to už utkvelo aj v pamäti členov vlády, kedy sa môže využiť skrátené legislatívne konanie, citujem: „Za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona.“ Počúval som pozorne úvodnú reč pána ministra, preštudoval som aj dôvodovú správu, kde sa píše, že „tento vládny návrh zákona reaguje na snahy obchodných spoločností o neúmerné zvyšovanie cien tovarov a služieb na následné neodôvodňované zvyšovanie zisku týchto spoločností. Vzhľadom na monopolné postavenie niektorých spoločností na trhu hrozí vznik značných hospodárskych škôd“, píše sa v dôvodovej správe. V dôvodovej správe samotného zákona sa píše ďalej, že „účelom predloženého návrhu zákona je ustanoviť postup pri podávaní cenových návrhov aj iných návrhov v cenovom konaní“ a že „predložený návrh zákona nebude mať vplyv na zamestnanosť a podnikateľské prostredie“, ale s touto časťou, že nebude mať vplyv na podnikateľské prostredie, ale určite nemôžeme súhlasiť. Myslíme si, že na to, aby sa na Slovensku neúmerne nezvyšovali ceny, tu máme zodpovedný orgán, ktorý sa volá Úrad pre reguláciu sieťových odvetví. Zákon o Úrade pre reguláciu sieťových odvetví bol už v tomto volebnom období viackrát novelizovaný, ale ako vidno, nepomohlo to. Pýtame sa, či ÚRSO zlyhalo pri cenovej regulácii, a preto treba expresne meniť zákon? Súhlasíme s tým, aby sa neúmerne nezvyšovali ceny, ale to by sa nemalo dosiahnuť takýmito neštandardnými metódami. Kompenzácie by mali byť adresnejšie pre sociálne slabšie skupiny. Ešte raz na záver zdôrazňujem v mene klubu poslancov Strany maďarskej koalície – Magyar Koalício Pártja, že poslanci nášho klubu nepodporia toto skrátené legislatívne konanie. Ďakujem za pozornosť. (Potlesk.)
Hlina, Alojz, poslanec NR SR (2014-09-09):
Ďakujem veľmi pekne. Treba naozaj korektne ľuďom povedať, že na ministerstve práce, sociálnych vecí a rodiny je úžernícka klika, ktorá sa infiltrovala do exekutívy, vykonáva určité činnosti a spôsobuje škody ľuďom tejto krajiny, a minister práce, sociálnych vecí a rodiny ju kryje. Skôr či neskôr to najavo príde. Keď sme tu pri tom plnení straníckych úloh SMER-u, prosím vás, viete, ako vám dopadne tá stranícka úloha, že vlaky zadarmo? Ja vám poviem, ako to dopadne. Keď všetkých tých biedakov pripravíte o byty, keď všetkých tých biedakov povyhadzujú na ulicu, tak vám nasadajú do tých vlakov. A po Slovensku nám budú chodiť vlaky plné chudoby, starobných dôchodcov, lebo ich nebudete môcť vyhnať z toho vlaku, lebo ste im to dovolili. Budú tam, chudáci, sedieť. Aspoň v zime tam budú sedieť. Bude tam teplo, bude sa mať, kde ísť na záchod. Možno im niekto niečo hodí. A takéto vlaky budú šibovať z jedného konca na druhý. A to bude vašou vizitkou, vážení. A ja na tie vlaky pôjdem lepiť: to je kvôli SMER-u, kvôli úžerníckej klike SMER-u, ktorá na ministerstve pôsobila. Tak vám dopadnú tie vlaky. Povedzte to vášmu predsedovi, že ako mu dopadnú tie vlaky zadarmo. Takto mu dopadnú. Tí biedaci už teraz sa vozia, lebo nemajú kde hlavu skloniť, už teraz chodia vo vlakoch. Viete, koľko ich budete? Budete posilňovať vlaky ako na Veľkú noc, vážení. Počiatek bude musieť vyhrabať ešte jednu lokomotívu a pridať a budú chodiť, šibovať. To bude premávka, jak, jak neviem kde. Jak v Londýne. Vlaky plné chudoby, dôchodcov, ktorých ste pripravili o byt, o dôstojnosť. Budú sa voziť, chudáci, hore – dole vlakom, lebo to bude zadarmo, bude tam teplo a bude ako-tak čisto. A ja tie vlaky polepím: to je kvôli SMER-u. Dobre? Dohodnuté? Ďakujem.
Figeľ, Ján, podpredseda NR SR (2014-10-21):
Nech sa páči, Dušan Jarjabek.
P. Hrušovský, predseda NR SR: (2003-11-06):
D. Podracká, poslankyňa: Ďakujem za odpoveď, pán minister. V rámci doplňujúcej otázky chcem povedať, že Maticu slovenskú chápem ako inštitúciu reprezentujúcu počas svojej 140-ročnej existencie nielen slovenskosť, ale aj slovenskú inakosť, ktorú bude veľmi dôležité reprezentovať aj po vstupe do Európskej únie, kde sa táto inakosť európskych národov a kultúr bude musieť prejaviť. Matica slovenská v zmysle zákona, ktorý ste citovali, teda zákona č. 68/1997 Z. z. je kodifikovaná ako verejnoprávna ustanovizeň, ktorá okrem svojich úloh má plniť aj úlohy z poverenia štátu, ba aj spravuje jeho majetok. Je však naozaj vo finančnom kolapse, je tam zadlženosť, platobná neschopnosť a zamestnanci od septembra nedostali mzdy. Transfer zo štátneho rozpočtu, o ktorom ste hovorili, nepočíta na bežné výdavky a je očistený od aktivít, ktoré teraz vykonáva Slovenská národná knižnica a klesol oproti roku 1999 o tri štvrtiny. Na porovnanie v roku 1999 to bolo v tisíckach slovenských korún 63 909 a v roku 2003 len 15 000. Ak je rok 1999 vyjadriteľný indexom 100, tak rok 2003 predstavuje index iba 23,5. Preto by som sa chcela dozvedieť odpoveď na otázku, či môžete dať nejaký verejný prísľub, že Matica slovenská na základe podanej žiadosti spred troch mesiacov dostane mimoriadnu finančnú dotáciu, a kedy, alebo nedostane, a či spôsob nakladania s Maticou slovenskou nie je nebodaj znakom postupného jej zmŕtvenia a likvidácie.
Takáč, Richard, poslanec NR SR (2020-11-26):
Pán predsedajúci, ja by som, nebudem to v tomto pléne... (Neutíchajúci ruch v sále a prerušenie vstúpenia predsedajúcim.)
K. Sárközy, poslankyňa: (2003-09-24):
Ďakujem pekne.
Poliačik, Martin, poslanec NR SR (2015-02-12):
Ďakujem. Ďakujem, Miro, myslím, že to bol veľmi dobrý úvod do tejto diskusie, ale niektoré otázky by som tu ešte doplnil. Tá prvá otázka je na základe Štúdie uskutočniteľnosti. V zásade sa hovorí o tom, že ak by sa zavreli súčasné tri nemocnice, tak tá nová by ako keby kapacitne pokryla to, že by nám to vedela nahradiť, ale ministerstvo stále v otázke nemocnice v Ružinove je také nejasné. A otázka teda je, či vlastne máme počítať aj so zavretím ružinovskej nemocnice, a tým pádom by to nepokrývalo celý ten dopyt, ktorý máme v súčasných troch nemocniciach, alebo ružinovská nemocnica ostane otvorená a tým pádom nebudú naplnené kapacity tej novej. Druhá otázka je, prečo, keď vlastne nám tá štúdia celkom jasne ukazuje a je objednaná z ministerstva a v podstate aj ministerstvo sa ňou riadi, že v súkromných rukách dokážu tie nemocnice fungovať lepšie aj vykazovať väčšie zisky, aj hospodáriť lepšie s peniazmi, prečo tým pádom je zastavené odštátňovanie nemocníc ako také. Už za vlády Ivety Radičovej sme prišli na to, že tie nemocnice, ktoré museli fungovať tak ako firmy, tak dokázali skonsolidovať vlastné financie, dokázali skonsolidovať vlastné fungovanie a dokázali minimálne hospodáriť na nule, keď nie so ziskami. Prečo nepokračuje aj na základe takýchto štúdií celoplošne v zdravotníctve proces odštátňovania nemocníc, tak ako bol naštartovaný, keď aj takéto štúdie ukazujú, že v súkromných rukách tie nemocnice jednoducho prosperujú lepšie? Ďakujem.
P. Hrušovský, predseda NR SR: (2003-10-31):
Nech sa páči, pani poslankyňa Tkáčová.
Pellegrini, Peter, podpredseda NR SR (2020-06-04):
Pán poslanec Pročko.
Danko, Andrej, podpredseda NR SR (2024-10-23):
Poslanec Muňko.
Glváč, Martin, podpredseda NR SR (2017-05-17):
Pán poslanec Sopko.
Heger, Eduard, predseda vlády SR (2022-02-03):
Ďakujem veľmi pekne. Vážený pán podpredseda, vážená Národná rada, vážení poslanci a poslankyne, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: minister životného prostredia Ján Budaj, zastupuje ho podpredseda vlády a minister financií Igor Matovič; ministerka kultúry Natália Milanová, zastupuje ju podpredseda vlády a minister financií Igor Matovič; minister práce, sociálnych vecí a rodiny Milan Krajniak, zastupuje ho podpredseda vlády a minister financií Igor Matovič, minister dopravy a výstavby Andrej Doležal, zastupuje ho podpredseda vlády a minister hospodárstva Richard Sulík; minister zahraničných vecí a európskych záležitostí Ivan Korčok, zastupuje ho podpredseda vlády a minister hospodárstva Richard Sulík; minister obrany Jaroslav Naď, zastupuje ho minister pôdohospodárstva a rozvoja vidieka Samuel Vlčan; minister zdravotníctva Vladimír Lengvarský, zastupuje ho minister pôdohospodárstva a rozvoja vidieka Samuel Vlčan. Neprítomní sú aj ministri, ktorým neboli položené otázky: minister vnútra Roman Mikulec, podpredsedníčka vlády a ministerka investícií, regionálneho rozvoja a informatizácie Veronika Remišová a podpredseda vlády Štefan Holý. Ďakujem, skončil som.
Blanár, Juraj, podpredseda NR SR (2022-10-06):
S faktickou poznámkou pán navrhovateľ Cmorej.
Drdul, Dominik, poslanec NR SR (2022-06-22):
Ďakujem veľmi pekne. Najprv pristúpime k hlasovaniu o jednom bode zo správy výboru. Gestorský výbor odporúča schváliť, avšak upozorňujem, že v rozprave bol podaný pozmeňujúci návrh, ktorý posúva účinnosť a rieši uvedenú problematiku lepším spôsobom.
Hlina, Alojz, poslanec NR SR (2024-02-13):
Sójové tyčinky a údené. (Reakcie z pléna.) Ja len čerpám z verejne dostupných zdrojov, pán kolega.
Laurenčík, Milan, podpredseda NR SR (2020-09-17):
Pán poslanec, chcete reagovať? Nie. Pán poslanec Kotleba, stihnete to za tri minúty? Nie. Prerušujem teda rokovanie o tomto bode programu a vyhlasujem pred hlasovaním 5-minútovú prestávku. (Prestávka.) (Po prestávke.)
Mezenská, Helena, poslankyňa NR SR (2015-12-09):
Tak ja opäť len krátko. Chcem povedať, že, pán poslanec Hlina, i vašou zásluhou, aj úprimným úsilím, ktoré ste tu za celé obdobie prejavili, dnes zo spotrebiteľov naozaj nie sú mimozemšťania a spotrebiteľská ochrana nie je neznámym pojmom. Ja sa chcem poďakovať všetkým kolegom, ktorí sa dokázali konštruktívne zamyslieť nad všetkými zákonmi, ktoré boli prospotrebiteľsky orientované, a pevne verím, že aj tá budúcnosť bude svedčiť o tom, že spotrebiteľská ochrana, ochrana spotrebiteľov ako slabšej zmluvnej strany, spotrebitelia, ktorí sú dnes vystavení mnohým nástrahám a rizikám plynúcim zo strany rôznych predátorov, že táto priorita ostane a bude naďalej sociálnou prioritou, o ktorú sa bude opierať aj hospodárska politika nášho štátu.
P. Hrušovský, predseda NR SR: (2003-05-21):
(Hlasovanie.) 82 prítomných, 67 za návrh, 7 proti, 5 sa zdržalo, 3 nehlasovali. Schválili sme návrh. R. Vavrík, poslanec: Pán predseda, poprosím, aby ste dali teraz hlasovať o tom, že predloženú tlač prerokujú tieto výbory: ústavnoprávny výbor, výbor pre hospodárstvo, privatizáciu a podnikanie, výbor pre verejnú správu a napokon výbor pre obranu a bezpečnosť, ktorý by bol zároveň gestorským výborom. Prosím v tomto hlasovaní, aby sa Národná rada uzniesla aj na tom, že uvedené výbory tento návrh prerokujú v termíne do 20. júna tohto roku a gestorský výbor do 23. júna. Pán predseda, prosím o hlasovanie.
Bugár, Béla, podpredseda NR SR (2011-06-02):
Ďakujem. Otváram rozpravu. Podľa § 28 rokovacieho poriadku do rozpravy sa hlási predseda Národnej rady pán Sulík. Pýtam sa, kto sa hlási ešte? Traja. Končím možnosť sa prihlásiť ústne do rozpravy. Pán predseda, nech sa páči, máte slovo.
Bastrnák, Tibor, poslanec NR SR (2019-04-05):
Ďakujem pekne. Vážená pani poslankyňa, zase sme počuli veľa, veľa poloprávd, takže upriamim na vašu pozornosť na maličký detail. A aby sme boli presní, spoločnosti postupne prestávali na Višňovom pracovať preto, lebo im zhotoviteľ neplatil. Napriek tomu, že NDS-ka všetky faktúry načas uhrádzala, zhotoviteľ postupne od roku 2017 začal dlhovať, začal dlhovať zhotoviteľom, ktorí postupne strácali trpezlivosť. Takže ešte raz pre všetkých konšpirátorov. Zhotoviteľ pravdepodobne zle odhadol cenu, postupne navyšoval svoju stratu, pričom prehlbujúcu stratu sa snažil eliminovať aj neuhrádzaním svojich záväzkov voči podzhotoviteľom. Toto sa začalo prejavovať od roku 2017. Viaceré subdodávateľské spoločnosti preto postupne začali odchádzať zo stavby, najprv menší a potom aj tí väčší. Vyvrcholilo to v druhej polovici roku 2018 po prerazení tunela. Do prerazenia tunela bolo tempo výstavby uspokojivé, august, september 2018, to je pravda, odvtedy sa stroje na personálne; nasadené na stavbe začalo znižovať. Znamenalo to radikálne spomalenie výstavby, ktorá sa začiatkom roka de facto zastavila. Zdôrazňujem, že zhotoviteľ dal výpoveď 118 pracovníkom s ukončením pracovných pomerov k 30. 11. 2018 a pán minister bol s pánom premiérom na stavbe začiatkom decembra, keď už na stavbe pracovalo iba niekoľko desiatok ľudí. Takže je to jednoznačné, že kým NDS-ka plnila svoje záväzky, plnila všetko, na druhej strane zhotoviteľ pravdepodobne kvôli tomu, lebo zle odhadol cenu, začal prácu a potom on prišiel... (Prerušenie vystúpenia časomerom.)
P. Paška, predseda NR SR: (2007-11-27):
Budeme pokračovať rokovaním o vládnom návrhu zákona o poisťovníctve a o zmene a doplnení niektorých zákonov (tlač 409). Je to druhé čítanie. Poprosím pána ministra, aby odôvodnil vládny návrh.
Bugár, Béla, podpredseda NR SR (2019-09-20):
Prezentujme sa a hlasujme. (Hlasovanie.) Prítomných 131, za 40, proti 1, zdržalo sa 89, 1 nehlasoval. Návrh sme neschválili. Prosím teraz pána poslanca Marosza, aby uviedol hlasovanie v prvom čítaní o návrhu poslancov Dostála, Baránika, Blahovej a Osuského na vydanie zákona, ktorým sa mení a dopĺňa Civilný mimosporový poriadok (tlač 1647). Nech sa páči. (Hlasovanie o návrhu poslancov Národnej rady Slovenskej republiky Ondreja Dostála, Alojza Baránika, Natálie Blahovej a Petra Osuského na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení zákona č. 137/2019 Z. z. a o zmene zákona č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1647.)
P. Hrušovský, predseda NR SR: (2005-11-09):
(Hlasovanie.) 134 prítomných, 124 za, 10 sa zdržalo. Návrh sme schválili. Ľ. Navrátilová, poslankyňa: Dajte teraz, prosím, hlasovať o pozmeňujúcom návrhu, pardon, pán poslanec Horváth.
Figeľ, Ján, podpredseda NR SR (2012-09-11):
Ďakujem pekne. Na vystúpenie je faktická poznámka, končím možnosť, dve. Pán poslanec Martvoň a pán poslanec Hlina. Nech sa páči, pán poslanec Martvoň.
P. Abrhan, poslanec: (2007-07-03):
Ale koniec koncov po stanovisku pána poslanca Cabaja si myslím, že už nie je k tomu treba viac dodať. On jasne povedal svoje stanovisko k zavádzaniu spoplatnenia externého štúdia. Druhá poznámka sa týka, povedali ste, že je dôležité zvyšovať nie kvantitu, ale kvalitu vysokých škôl. S týmto môžem s vami len súhlasiť, žiaľ, nezhodneme sa zrejme v tom, že táto novela ku kvalite vysokých škôl neprispeje a po čase sa znovu budeme týmto istým problémom zaoberať. Ďakujem pekne.
Hrnčiar, Andrej, podpredseda NR SR (2019-06-25):
Dve faktické poznámky. Nech sa páči, pán poslanec Tomáš.
Laššáková, Jana, podpredsedníčka NR SR (2015-05-21):
Pán poslanec Viskupič.
Ďuriš Nicholsonová, Lucia, podpredsedníčka NR SR (2016-10-25):
V rozprave teraz vystúpi pán poslanec Poliačik.
Viskupič, Jozef, poslanec NR SR (2015-05-21):
Ďakujem, pán predseda. V duchu tradície, ako bývalo doteraz zvykom pri zvolávaní výborov, si dovolím, pán predseda výboru kultúry a médiá oznámiť, že veľmi netradične zasadá výbor pre kultúru a médiá dnes o devätnástej hodine, myslím si, že sme v rámci beťárskej cti mohli urobiť aj iné zasadnutie, ale keďže ste to neoznámili, robím to ako podpredseda výboru za vás.
Mizík, Stanislav, poslanec NR SR (2017-03-30):
Ďakujem za slovo. Nik z vás, vážení páni navrhovatelia, nemá dlhodobé skúsenosti z priamej pedagogickej praxe. Čo sa dá čakať od bizmismena v kaderníctve, peruánskeho šamana a tiež aj od najneschopnejšieho ministra školstva od čias Márie Terézie. Pochádzam z učiteľskej rodiny, otec, mama, otcova sestra, brat, ďalší členovia, dokonca pradedo bol zastrelený za 1. svetovej vojny ako pansláv, to znamená, že učiteľstvo mám v krvi. Navrhujete, aby bol riaditeľ iba styčnou osobou a manažérom. Táto skutočnosť vás úplne demaskuje ako ľudí, ktorí absolútne nepoznajú pedagogický proces, jeho regionálne zvláštnosti, špecifiká. Z praxe neviete nič, pretože nemáte žiadnu prax. Nikdy ste nežili v regiónoch, kde žije marginalizovaná menšina, ktorá je v súčasnosti väčšinou. Váš návrh je kompilácia slobodomurárskeho, nevlasteneckého, protinárodného projektu, ktorý plne zapadá do Plavčanovej školskej reformy, ktorému robia poradcov treťosektoroví poradcovia na čele z neschopným jogínom pánom Milanom Ftáčnikom. Ďakujem za slovo.
Bugár, Béla, podpredseda NR SR (2011-10-11):
Na vystúpenie pána podpredsedu vlády s faktickými poznámkami šiesti. Končím možnosť sa prihlásiť s faktickými. Pán poslanec Mikolaj.
Grendel, Gábor, podpredseda NR SR (2020-06-03):
Chce sa niekto prihlásiť do rozpravy ústne? Ak nie, končím rozpravu. Chce zaujať stanovisko pán navrhovateľ? Nech sa páči.